РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/190-14

7. јул 2014. године

Б е о г р а д

ЗАПИСНИК

СА 17. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 11. ЈУЛА 2014. ГОДИНЕ

Седница је почела у 9,00 часова.

Седницом је председавао Зоран Бабић, председник Одбора.

Седници су присуствовали чланови Одбора: Петар Петровић, Катарина Ракић, Александар Марковић, Олгица Батић, Милисав Петронијевић, Снежана Маловић, Весна Мартиновић, Саша Максимовић, Обрад Исаиловић, Душица Стојковић, Дарко Лакетић и Драгана Баришић.

Седници су присуствовали заменици одсутних чланова Одбора: Љиљана Малушић, заменик Љубише Стојмировића и Весна Ракоњац, заменик Верољуба Матића.

Седници нису присуствовали чланови Одбора: Милан Кркобабић, Ђорђе Милићевић, Љубиша Стојмировић и Верољуб Матић.

На предлог председника, Одбор је једногласно одлучио да се предложени дневни ред допуни тачком 3. „Разматрање захтева Ненада Константиновића, члана Републичке изборне комисије, за давање мишљења за обављање друге јавне функције (21 број 02-2315/14 од 10. јула 2014. године)“.

На предлог председника, Одбор је једногласно утврдио следећи

Д н е в н и р е д:

1. Разматрање захтева Марка Јанковића, члана Републичке изборне комисије за давање мишљења за обављање друге јавне функције (21 број 02-2243/14 од 3. јула 2014. године);

2. Разматрање захтева Срђана Смиљанића, члана Републичке изборне комисије, за давање мишљења за обављање друге јавне функције (21 број 02-2274/14 од 7. јула 2014. године);

3. Разматрање захтева Ненада Константиновића, члана Републичке изборне комисије за давање мишљења за обављање друге јавне функције (21 број 02-2315/14 од 10. јула 2014. године);

4. Утврђивање списка налепница за паркирање А-И и А-ИИ;

5. Разно.

**Прва тачка дневног реда**: Разматрање захтева Марка Јанковића, члана Републичке изборне комисије за давање мишљења за обављање друге јавне функције (21 број 02-2243/14 од 3. јула 2014. године)

Председник Одбора је обавестио чланове и заменике чланова Одбора да је Марко Јанковић поднео захтев 21 број 02-2243/14 за давање позитивног мишљења за истовремено обављање функције члана Републичке изборне комисије и функције секретара Скупштине општине Земун.

Дискусије није било.

На предлог председника, Одбор је једногласно дао позитивно мишљење да Марко Јанковић, уз функцију члана Републичке изборне комисије, може да обавља и функцију секретара Скупштине општине Земун.

**Друга тачка дневног реда**: Разматрање захтева Срђана Смиљанића, члана Републичке изборне комисије, за давање мишљења за обављање друге јавне функције (21 број 02-2274/14 од 7. јула 2014. године)

Председник Одбора је обавестио чланове и заменике чланова Одбора да је Срђан Смиљанић поднео захтев 21 број 02-2274/14 за давање позитивног мишљења за истовремено обављање функције члана Републичке изборне комисије и функције заменика генералног секретара Народне скупштине.

Дискусије није било.

На предлог председника, Одбор је једногласно дао позитивно мишљење да Срђан Смиљанић, уз функцију члана Републичке изборне комисије, може да обавља и функцију заменика генералног секретара Народне скупштине.

**Трећа тачка дневног реда**: Разматрање захтева Ненада Константиновића, члана Републичке изборне комисије за давање мишљења за обављање друге јавне функције (21 број 02-2315/14 од 10. јула 2014. године)

Председник Одбора је обавестио чланове и заменике чланова Одбора да је Ненад Константиновић поднео захтев 21 број 02-2315/14 за давање позитивног мишљења за истовремено обављање функције члана Републичке изборне комисије и функције председника Скупштине општине Савски венац.

Дискусије није било.

На предлог председника, Одбор је већином гласова дао позитивно мишљење да Ненад Константиновић, уз функцију члана Републичке изборне комисије, може да обавља и функцију председника Скупштине општине Савски венац.

**Четврта тачка дневног реда**: Утврђивање списка налепница за паркирање А-И и А-ИИ

Дискусије није било.

На предлог председника, Одбор је већином гласова утврдио Списак за налепнице за паркирање А-И и А-ИИ.

**Пета тачка дневног реда**: Разно

Председник Одбора је обавестио чланове и заменике чланова Одбора да је у међувремену, између две седнице Одбора, одржао састанак са представницима Мисије ОЕБС-а у Србији на коме је договорено да ће последњег викенда у јулу (26. и 27. јул) бити одржана радионица на којој ће Радна група за израду предлога кодекса понашања народних посланика, уз учешће чланова Одбора, окончати рад на радној верзији кодекса понашања и изразио очекивање да ће чланови Одбора својим сугестијама и предлозима допринети да коначан текст предлога кодекса понашања народних посланика који Одбор буде утврдио на својој седници, буде прихваћен од стране свих народних посланика. У дискусији су учествовали Душица Стојковић, Олгица Батић, Милисав Петронијевић и Зоран Бабић.

\*\*\*

Седница је завршена у 9,15 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Светлана Дедић Зоран Бабић